Landmand Louis Klitgaard Larsen bor sammen med sin kone på en gård, der støder op til de marker, som Vattenfall planlægger skal rumme et underjordisk CO2-anlæg i Birkelse. Han er bestemt ikke glad for planerne. - Det bliver svært at overbevise mig, da jeg er bekymret for, om det slipper op, forklarer Louis Larsen til TV2/NORD. Vattenfall vil lave CO2'en flydende og pumpe den ned i to kilometers dybde i et sandlag, som gør det næsten umuligt for eventuelle dampe at skulle kunne trænge op gennem overfladen. Louis Larsen er stadig skeptisk. - Jeg kan godt forstå hans skepsis. Det er klart, at mange måske bliver skræmte, når de hører om planerne og ikke har lyst til at have det liggende i deres baghave. Men jeg mener, det er sundt med en dialog inden vi tager den endelige beslutning, siger chefgeolog hos Vattenfall, Niels Peter Christensen, til TV2/NORD. Der er borgermøde i Vedsted Forsamlingshus den 27. februar om planerne. Du kan se mere i vores udsendelse onsdag den 13. februar klokken 19.30.
Den svenske energi-virksomhed Vattenfall begyndte i dag de første inspektioner af undergrunden i Birkelse, hvor der efter planen skal etableres et kæmpe underjordisk CO2-lager. Men det nye opbevaringssted skaber ikke glæde hos en af dem, der skal bo ovenp